Για το ντοκιμαντέρ του 2012, δείτε Me at the Zoo (ταινία, 2012).
To "**Me at the zoo**" είναι ένα βίντεο στο YouTube, που ανέβηκε στις 23 Απριλίου 2005. Είναι το πρώτο βίντεο που ανέβηκε ποτέ σε αυτή την υπηρεσία. Το βίντεο, με διάρκεια 19 δευτερόλεπτα, παρουσιάζει τον συνιδρυτή του YouTube, Τζόεντ Κέριμ, που τότε είχε ηλικία 25 ετών, μπροστά σε δύο ελέφαντες του ζωολογικού κήπου του Σαν Ντιέγκο της Καλιφόρνιας, μιλώντας για τις μακριές προβοσκίδες τους. Μέσω της φωτογραφικής μηχανής του Κέριμ,  το δημιούργησε ένας φίλος του από το γυμνάσιο, ο Γιάκοβ Λαπίτσκι.

Υποδοχή
-------

Οι συντάκτες του *Los Angeles Times* εξήγησαν το 2009 ότι «ως το παλαιότερο βίντεο που μεταφορτώθηκε στο YouTube, συνέβαλε καθοριστικά στην ουσιαστική αλλαγή του τρόπου κατανάλωσης των μέσων από τους ανθρώπους και έτσι ξεκίνησε μια χρυσή εποχή του βίντεο 60 δευτερολέπτων».  Από το περιοδικό *Digital Trends* χαρακτηρίστηκε ως μια «απεριόριστη υπόθεση» και ένα «ασυνήθιστο» βίντεο που ήταν «το προανάκρουσμα για αυτά που θα ακολουθήσουν» στο YouTube.

Κληρονομιά
----------

Ο Γκρεγκ Τζάρμποου περιγράφει την αναπαράσταση μιας "καθημερινής στιγμής" στο βίντεο ως "διαφορετική" για την εποχή του, καταδεικνύοντας την πρόβλεψη του ιδρυτή του YouTube Τζόεντ Κέριμ για το τι πρόγραμμα θα είναι το YouTube. Σύμφωνα με τον Τζάρμποου, με το "Me at the zoo" αποδείχθηκε ότι το YouTube δεν προσπαθούσε απλώς να "συγκρατήσει ξεχωριστές στιγμές σε βίντεο" αλλά κυρίως να προσπαθήσει να ενθαρρύνει τους χρήστες του YouTube "να γίνουν οι ραδιοτηλεοπτικοί φορείς του μέλλοντος". Αυτό συνέβαλε στο να γίνει το YouTube η δημοφιλέστερη διαδικτυακή υπηρεσία κοινής χρήσης βίντεο στον κόσμο. Ο Ααρόν Ντουπλαντιέ είπε ότι η συνηθισμένη "καθημερινότητα" και η "τετριμμένη αισθητική" του "Me at the zoo" όρισαν το ερασιτεχνικό περιεχόμενο που θα γινόταν χαρακτηριστικό του YouTube, ειδικά από τους YouTubers και τους vlogger. Εκτός από το πρώτο βίντεο στο YouTube, έχει χαρακτηριστεί και ως το παλαιότερο vlog clip του YouTube. 

Σύμφωνα με το *Business Insider*, είναι το πιο σημαντικό βίντεο στο YouTube όλων των εποχών, δηλώνοντας: "Είναι αντιπροσωπευτικό για το YouTube — δεν χρειάζεται να είναι τόσο φανταχτερό, μπορεί να είναι προσιτό στους άλλους. Το παλαιότερο βίντεο στο YouTube είναι κάτι που όλοι θα μπορούσαν να δημιουργήσουν μόνοι τους". Σύμφωνα με το *New York Observer* χαρακτηρίστηκε επίσης το σημαντικότερο βίντεο στην ιστορία του YouTube και δήλωσε ότι "αυτό είναι ουσιαστικά ένα ιστορικό τεχνούργημα".  Το *BuzzFeed News* το περιέλαβε ανάμεσα στα 20 σημαντικότερα διαδικτυακά βίντεο όλων των εποχών. 

Σε πολλές περιπτώσεις, ο Κέριμ έχει χρησιμοποιήσει τρόπους περιγραφής του βίντεο με στόχο την επίκριση επιχειρηματικών ενεργειών του YouTube. Τον Νοέμβριο του 2013, ως απάντηση στην πρόταση της Google από τους χρήστες του YouTube να χρησιμοποιούν λογαριασμούς του Google+ για να γράφουν σχόλια σε βίντεο, τροποποίησε την περιγραφή λέγοντας "Δεν μπορώ να γράψω ούτε ένα σχόλιο εδώ, αφού δεν θέλω λογαριασμό Google+".  Τον Νοέμβριο του 2021, στην περιγραφή του βίντεο έγραψε μια απάντηση στην απόφαση του YouTube να αποκρύψει τα dislike σε όλα τα βίντεο, λέγοντας: "Όταν όλοι οι χρήστες του YouTube συμφωνούν ότι η αφαίρεση των dislike είναι μια χαζή ιδέα, μάλλον είναι. Ξαναδοκιμάστε, YouTube".  Μετά από λίγες μέρες, η περιγραφή άλλαξε ξανά με μία λεπτομερέστερη αρνητική πρόταση στην απόφαση του YouTube.

Στις 17 Δεκεμβρίου 2023, το εξώφυλλο του βίντεο άλλαξε με την προσθήκη μίας εικόνας του Κέριμ στο στυλ του MrBeast, με δύο φωτεινά μάτια να κοιτάζουν μια φωτογραφία ελεφάντων δημιουργημένη από την AI. Μετά από ένα δεκαπενθήμερο, προστέθηκε ξανά το προηγούμενο εξώφυλλο.  Ο σχεδιασμός του εξωφύλλου έγινε με τρόπο clickbait.

Δείτε επίσης
------------

* Κατάλογος βίντεο με τις περισσότερες προβολές στο YouTube

Παραπομπές
----------

1. ↑  www.youtube.com/watch?v=jNQXAC9IVRw.
2. ↑  Miller, Beth (September 2015). «YouTube's First Upload». *University of Delaware messenger* (www1.udel.edu/) **23** (2).. Ανακτήθηκε στις June 5, 2021.
3. ↑  Pham, Alex (April 10, 2010). «YouTube turns 5, can't wait to grow up». *Los Angeles Times*. ISSN 0458-3035. Αρχειοθετήθηκε από το πρωτότυπο στις August 20, 2010.. Ανακτήθηκε στις April 20, 2011. *«Born as a clearinghouse for quick, quirky homemade videos, the site now seeks to add more professional and profitable content.»*
4. ↑  «'Elephants have really long trunks' – YouTube's first ever video upload turns seven years old today». *Digital Trends*. April 23, 2012. Αρχειοθετήθηκε από το πρωτότυπο στις August 26, 2019.. Ανακτήθηκε στις August 26, 2019.
5. ↑  Jarboe, Greg (2009). *YouTube and Video Marketing: An Hour a Day*. John Wiley & Sons. σελ. xxi. ISBN 9780470577820.
6. ↑  Duplantier, Aaron (2016). *Authenticity and How We Fake It: Belief and Subjectivity in Reality TV, Facebook and YouTube*. McFarland. σελ. 122. ISBN 9780786498499.
7. ↑  «YouTube created a FOMO viewing culture over the past 13 years». *Polygon*. April 23, 2018. .
8. ↑  Baer, Drake (February 20, 2015). «The 10 most important Youtube videos of all time». *Business Insider*.. Ανακτήθηκε στις August 26, 2019.
9. ↑  «The 10 Most Important Videos in YouTube History». *The New York Observer*. February 13, 2015.. Ανακτήθηκε στις August 26, 2019.
10. ↑  «The 20 Most Important Online Videos Of All Time» (στα αγγλικά). *BuzzFeed News* (BuzzFeed). September 27, 2012.. Ανακτήθηκε στις August 29, 2019.
11. ↑  Cheredar, Tom (November 8, 2013). «YouTube cofounder's first public comment in 8 years: why the f\*\*\* [sic do i need a Google+ account to comment on a video?»]. *VentureBeat*.. Ανακτήθηκε στις November 11, 2013.
12. ↑  «YouTube's first video, changes description, calls the decision to stop dislike counter 'stupid'». *The Indian Express*. November 15, 2021. Αρχειοθετήθηκε από το πρωτότυπο στις November 15, 2021. .
13. 1 2  Vincent, James (17 Νοεμβρίου 2021). «YouTube co-founder predicts 'decline' of the platform following removal of dislikes». *The Verge* (στα Αγγλικά). Ανακτήθηκε στις 18 Νοεμβρίου 2021.
14. ↑  «YouTube's first video recently received a MrBeast-style thumbnail update». *Tubefilter* (στα Αγγλικά). 17 Δεκεμβρίου 2023. Ανακτήθηκε στις 11 Ιανουαρίου 2024.

Εξωτερικοί σύνδεσμοι
--------------------

* Me at the zoo στο YouTube